బోగస్ కార్డుల ఏరివేత కొత్తవారికి అవకాశం! న్యూఢిల్లీ, మార్చి 14 (ఆంధ్రజ్యోతి): ఉపాధి హామీ కార్డుల ప్రక్షాళనకు ప్రభుత్వం శ్రీకారం చుట్టింది. బోగస్ కార్డులు ఏరివేసి కొత్తవారికి అవకాశం కల్పించాలని ప్రభుత్వం నిర్ణయించింది. గ్రామాల్లో కూలీలకు ఎంతో ఆసరాగా ఉన్న ఈ పథకాన్ని మరింత పకడ్బందీగా అమలు చేయాలని ప్రభుత్వం భావిస్తోంది. ఈ నేపథ్యంలోనే లబ్ధిదారుల్లో బోగస్ల ఏరివేత మొదలు పెడుతోంది. ఇందుకోసం కేంద్ర గ్రామీణాభివృద్ధి శాఖ సమగ్ర ప్రణాళిక రూపొందిస్తోంది. మరోవైపు కొత్తవారిని గుర్తించే ప్రక్రియ కూడా మొదలైంది. ‘సామాజిక ఆర్థిక కుల గణన’ (ఎస్ఈసీసీ) ఆధారంగా లబ్ధిదారులను గుర్తించనున్నారు. ఆ లెక్కల ప్రకారం దేశంలో భూమి లేని నిరుపేదలు, రోజు కూలీ చేసుకునే వారు దాదాపు 5.40కోట్ల మంది ఉన్నారు. అయితే ఉపాధి కార్డులను కేవలం 25వేల మంది మాత్రమే కోరుతున్నారని, అందుకే నిరుపేదల్లో ఉపాధి హామీ కార్డు లేని వారిని గుర్తించి, వారికి కొత్తగా కార్డుల జారీకి ప్రభుత్వం శ్రీకారం చుట్టిందని అధికారులు తెలిపారు. పేదల ఇళ్లకు వెళ్లి వివరాలు సేకరించడంతో పాటు, ఉపాధి కార్డుల ప్రయోజనాలను వారికి వివరిస్తారు. వాటిని తీసుకునేందుకు ఆసక్తి చూపే వారి వివరాలు నమోదు చేస్తారు. దారిద్య్రరేఖకు దిగువన ఉన్న వారందరికీ ఉపాధి హామీ ప్రయోజనాలు కల్పించాలన్న సుమితబోస్ నేతృత్వంలోని నిపుణుల కమిటీ సూచన మేరకు ఈ ప్రక్రియ చేపట్టినట్లు అధికారులు చెబుతున్నారు. ఈ నేపథ్యంలో ఉపాధిహామీలో పెరిగే లబ్ధిదారులకు అనుగుణంగా నిధులు పెంచాలని ఆర్థిక శాఖను కోరుతున్నట్లు ఓ అధికారి తెలిపారు.
bogas kaardula erivetha kottavaariki avakaasam! newdhilly, marchi 14 (aandhrajyoti): upaadhi haami kaardula prakshaalanaku prabhutvam srikaram chuttindi. bogas kaardulu erivesi kottavaariki avakaasam kalpinchaalani prabhutvam nirnayinchindi. graamaallo kooleelaku entho aasaraagaa unna ee pathakaanni marinta pakadbandiigaa amalu cheyalani prabhutvam bhaavistondi. ee nepathyamlone labdhidaarullo bogasla erivetha modalu pedutondi. indukosam kendra graameenaabhivruddhi saakha samagra pranaalika roopondistondi. marovaipu kottavaarini gurtinche prakriya kuudaa modalaindi. ‘saamaajika aardhika kula ganana’ (esss) aadhaaramgaa labdhidaarulanu gurtinchanunnaru. aa lekkala prakaaram desamlo bhoomi laeni nirupedalu, roju kooli chesukune vaaru daadaapu 5.40kotla mandi unnaaru. ayithe upaadhi kaardulanu kevalam 25vela mandi matrame korutunnarani, anduke nirupedallo upaadhi haami kaardu laeni vaarini gurtinchi, vaariki kottagaa kaardula jaareeki prabhutvam srikaram chuttindani adhikaarulu telipaaru. pedala illaku velli vivaraalu sekarinchadamtho paatu, upaadhi kaardula prayojanaalanu vaariki vivaristaaru. vaatini teesukunenduku aasakti chuupee vaari vivaraalu namodu chestaaru. daaridyrarekhaku diguvana unna vaarandarikee upaadhi haami prayojanaalu kalpinchaalanna sumitabos netrutvamloni nipunula commity suuchana meraku ee prakriya chepattinatlu adhikaarulu chebutunnaru. ee nepathyamlo upaadhihaameelo perige labdhidaarulaku anugunamgaa nidhulu penchaalani aardhika saakhanu korutunnatlu oo adhikari telipaaru.